text: Navnet på det siden 2003 gældende faghæfte for faget dansk i folkeskolen. Faghæftet rummer juridisk forpligtende og vejledende tekster som er stillet sammen på forskellige måder. De forskellige tekster indgår i et hierarki:
  1. Fagformålet: gælder for hele landet, skal følges
  2. Signalement af faget: gælder for hele landet, skal følges
  3. Slutmål: gælder efter 9./10. kassetrin for hele landet, skal følges
  4. Trinmål: gælder efter 2., 4., 6., 9. og 10. klasse for hele landet, skal følges
  5. Beskrivelser: gælder for de forskellige klassetrin for de kommuner som ikke har egne beskrivelser
  6. Læseplaner: gælder for de forskellige klassetrin for de kommuner som ikke har egne læseplaner
  7. Undervisningsvejledning: henvendt til læreren - kan følges
  Kategorierne 3-7 er, jf. signalementet af faget, delt op i tre centrale kundskabs- og færdighedsområder (ckf-områder):
  - det talte sprog (lytte og tale)
  - det skrevne sprog (læse og skrive)
  - sprog, litteratur og kommunikation
  En grundigere analyse af faghæftet kan bl.a. findes i Bodil Nielsens bøger "Danskfaget i praksis i grundskolen og læreruddannelsen" (Århus: Dansklærerforeningen 2004) og "Danskfaget i praksis. Mål og evaluering" (Århus: Dansklærerforeningen 2007).
  Tilbage til forsiden: Dansk i læreruddannelsen